جشع واستغلال سائقي سيارات الأجرة الصغير بالدار البيضاء، لا يزال مستمرا. البارح الأحد مجموعة من للسائقين تكرفسوا على عباد الله وخلاوهم بلا تنقل في محطة ولاد زيان كيفاش؟ عشرات سيارات الأجرة الصغيرة، اصطفت بالقرب من باب دخول الحافلات بمحطة ولاد زيان، ومبغغوش يهزو عباد الله وهوما يلاه جايين من السفر بمناسبة العطلة الربيعية، واصطفوا ودايرين “الكالة” بلغة الطاكسيات الكبيرة، وكيهزو غير لوجهة وحدة: كعين الشق وخي الإنارة، كيركبو الزبون الأول ثم كيتسناو الثاني والثالث عاد كيتحركوا للوجهة، وعباد الله كشتوف وحاصلة في المحطة بلا مركوب. هاد الحكرة خلات مجموعة من المواطنين بوليداتهم كيغوتو ويحتجوا بطريقتهم على صحاب الطاكسيات:”واش كتصحابو راسكم طاكسيات بيضين؟ والله حتا طغيتو”، احتجاجات لم تمنع سائقي سيارات الأجرة الصغيرة يديرو شرع يديهم يكملوا صفهم ويجمعوا لي بغاو ويمشيو فين باغين هوما. 
مع العطلة: فكازا يقدر يتحول طاكسي صغير لواحد كبير بلا ميبدل اللون او الحجم وهاكيفاش‎